Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: fennálló preventív beavatkozás jogszabályi lehetősége teremtette meg [1993. évi LIX. törvény 16. § (1) és (2) bekezdése].
Paragraph Index: 26

fennálló preventív beavatkozás jogszabályi lehetősége teremtette meg [1993. évi LIX. törvény 16. § (1) és (2) bekezdése]. A kérdéses esetekben tehát azt kellett felderíteni, hogy a tervezett, azóta végrehajtott ágyszámcsökkentés vagy a szolgáltatások körének szűkítése következtében nem sérült-e bizonyos betegségben szenvedőknek vagy meghatározott területen élő lakosságnak a testi és lelki egészséghez való joga (OBH 3170/1997). A kórházi ágyszámcsökkentési ügyekben a végrehajtott vizsgálatok a fent említett alkotmányos visszásság veszélyének gyanúját nem alapozták meg (OBH 3092/1996, 8957/1996, 1006/1997). A legmagasabb szintű testi és lelki egészséghez való jog sérelmének veszélye miatt, különösen a kórházakkal s azok finanszírozásával összefüggésben az előző év pozitív tapasztalatai ellenére jelenleg is több vizsgálat folyik. Az állampolgári jogok biztosának helyettese az összes érdekelt bevonásával egyeztető fórumot szervezett. Ez lehetőséget teremtett az egészségügyi ellátással összefüggő alkotmányos jogok helyzetének értékelésére, a sérelmek megelőzésére. A fórum 1998-ban tovább folytatja munkáját. A szűkebb értelemben vett betegjogok vizsgálatára a beszámolási időszakban igen ritkán került sor. A még hatályban lévő egészségügyi törvény államigazgatási szempontból paternalista módon szabályozta az orvos és a beteg viszonyát, a betegek jogait csak áttételesen, az orvosok és az egészségügyi dolgozók kötelezettségei keretében tartalmazza. A magyar társadalomban alig vannak hagyományai az egészségügyi ellátás elleni panaszoknak, ezen belül a betegek emberi jogaira való érzékenységnek. Volt azonban olyan jogos panasz, amely a gerontopszichiátriai osztályon kezelt betegek emberi méltóságával kapcsolatos állapotokat kifogásolta (OBH 5305/1997). Volt olyan orvostól érkező beadvány is, amely a vallási okokból bizonyos életmentő gyógymódokat elutasító kezeltekkel szembeni kötelességteljesítésről kért felvilágosítást (OBH 8619/1996). Az állampolgári jogok országgyűlési biztosa kiemelt figyelmet fordít a valamilyen okból hátrányos helyzetben lévő emberek alkotmányos jogai érvényesülésére. Erre és az öngyilkossággal kapcsolatos sajátos társadalmi attitűdre tekintettel hivatalból vizsgálatot indított az öngyilkosságot megkísérlőknek emberi jogi helyzetének feltárására (OBH 5006/1997). A vizsgálat során nyilvánvalóvá vált, hogy ma Magyarországon az öngyilkosság mint egészségügyi és egyben társadalmi probléma kezelésére nincs kiépített rendszer. Az ellátás módja, terjedelme és intézményei a helyi adottságoktól, sajátosságoktól és esetenként elhivatott szakemberek egyéni kezdeményezéseitől függően nagyon különböző. Az 1999/18/II. szám öngyilkosságot megkísérlők számára a jelenlegi rendszer általában csak az életmentést és a fizikai gyógyulást képes biztosítani. Az életben maradás pszichiátriai, pszichológiai és szociális támogatására általában nincs intézményes megoldás. A vizsgálat eredményeként az állampolgári jogok biztosa több ajánlást fogalmazott meg a prevenció, a komplex kezelés — ezen belül a pszichiátriai és szociális segítség azonnali elérhetősége és az utógondozás megszervezése érdekében. A személyes gondoskodást nyújtó intézmények működésével kapcsolatos vizsgálatok hatékonyságát nagymértékben elősegítette az ajánlásunk nyomán 1997-ben hatályba lépett

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes